Title: PRÍLOHY
Author: Siskova
Last saved by: spano
Company: SMU

Príloha č. 4
Akreditácia
Poslaním akreditácia je formálne uznanie spôsobilosti organizácie (subjektu) vykonávať špecifické činnosti, akými sú skúšanie, kalibrácia, inšpekcia, certifikácia, alebo iné podobné činnosti. Základom, z ktorého sa vychádza pri formálnom uznaní sú medzinárodné a európske normy.
Certifikácia zhody, skúšobný protokol, inšpekčné zistenie sú použiteľné a dôveryhodné len vtedy, ak všetky náležitosti súvisiace s ich vykonaním a vydaním vykonala spôsobilá a kvalifikovaná organizácia alebo osoba. Akreditácia predstavuje prostriedok, ktorým organizácia, alebo osoba môže preukázať svoju dôveryhodnosť a získať oficiálny dokument deklarujúci spôsobilosť pre výkon činnosti v rozsahu, ktorý je vymedzený v osvedčení o akreditácii.
Národným akreditačným orgánom v SR je Slovenská národná akreditačná služba (SNAS). Poslaním SNAS je zabezpečiť, aby všetky zainteresované strany mohli mať plnú dôveru vo všetky certifikáty zhody, alebo iné produkty - výstupy vydané SNAS akreditovanými a dohľadovými subjektmi (organizované osoby).
Veľký význam a dôležitosť, najmä pre medzinárodný obchod a spoluprácu SR, majú medzinárodné dohody o vzájomnom uznávaní akreditácie. Vytvárajú základný predpoklad voľného pohybu tovarov, služieb i pracovníkov a tým, že odbúravajú technické prekážky v medzinárodnom obchode, napĺňajú politiku WTO (Svetovej obchodnej organizácie). SNAS je signatárom multilaterálnych dohôd MLA a Dohovoru MRA vo všetkých oblastiach akreditácie.
V rámci Európskej spolupráce na akreditáciu (EA) sú to dohody v oblasti:
–	kalibračných a skúšobných laboratórií (Dublin, marec 2001),
–	certifikácie (výrobky, Systémy manažérstva životného prostredia - EMS, osoby (Bukurešť, október 2002),
–	inšpekcie (Londýn - Tedington, október 2003).
Na úrovni medzinárodnej (globálnej) je SNAS je signatárom multilaterálnych dohovorov o vzájomnom uznávaní:
–	ILAC MRA v oblasti kalibračných a skúšobných laboratórií (Kyoto, október 2002),
–	IAF MRA v oblasti certifikácie systémov manažérstva kvality – SMK (Bratislava, september 2003).